CELEX: 32019D1999
Language: et
Date: 2019-11-28 00:00:00
Title: Komisjoni Rakendusotsus (EL) 2019/1999, 28. november 2019, millega muudetakse otsust 2005/51/EÜ seoses ajavahemikuga, mille jooksul tohib tuua Euroopa Liitu pestitsiidide või püsivate orgaaniliste saasteainetega saastunud pinnast saastest puhastamise eesmärgil (teatavaks tehtud numbri C(2019) 8555 all)

2.12.2019   
               
               
                  ET
               
               
                  Euroopa Liidu Teataja
               
               
                  L 310/37
               
            
         KOMISJONI RAKENDUSOTSUS (EL) 2019/1999,
         28. november 2019,
         millega muudetakse otsust 2005/51/EÜ seoses ajavahemikuga, mille jooksul tohib tuua Euroopa Liitu pestitsiidide või püsivate orgaaniliste saasteainetega saastunud pinnast saastest puhastamise eesmärgil
         (teatavaks tehtud numbri C(2019) 8555 all)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 15 lõike 1 esimese lõigu esimest taanet,
         ning arvestades järgmist:
         
                     (1)
                  
                  
                     Vastavalt direktiivi 2000/29/EÜ artikli 4 lõikele 1 koostoimes nimetatud direktiivi III lisa A osa punktiga 14 on teatavatest kolmandatest riikidest pärit pinnase toomine liitu keelatud.
                  
               
                     (2)
                  
                  
                     Komisjoni otsusega 2005/51/EÜ (2) lubati liikmesriikidel konkreetseid tingimusi arvesse võttes ajutiselt kehtestada erand osutatud sätetest pestitsiidide või püsivate orgaaniliste saasteainetega saastunud pinnase suhtes, kui seda imporditakse saastest puhastamise eesmärgil ja käideldakse selleks ettenähtud ohtlike jäätmete põletites.
                  
               
                     (3)
                  
                  
                     Vastavalt otsuse 2005/51/EÜ lisale teatavad erandit kasutavad liikmesriigid igal aastal liikmesriikidele ja komisjonile kõnealuse lisa punktis 3 osutatud üksikasjad pinnase iga nende territooriumile sissetoomise kohta.
                  
               
                     (4)
                  
                  
                     Mõni liikmesriik on palunud pikendada erandi tegemise luba. Liikmesriikide vastavalt otsusele 2005/51/EÜ esitatud teadetest selgub, et erandi kohaldamisel on kõnealuses otsuses esitatud konkreetsete tingimuste täitmine piisav selleks, et vältida kahjulike organismide toomist liitu. Järelikult ei põhjusta kõnealuse otsuse kohaldamisalasse kuuluv tegevus taimetervislikke riske.
                  
               
                     (5)
                  
                  
                     Seepärast on asjakohane pikendada erandi kehtivusaega veel viie aasta võrra kuni 31. detsembrini 2024.
                  
               
                     (6)
                  
                  
                     Seepärast tuleks otsust 2005/51/EÜ vastavalt muuta.
                  
               
                     (7)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2005/51/EÜ muutmine
            Otsuse 2005/51/EÜ artikli 1 teises lõigus asendatakse kuupäev „31. detsember 2019“ kuupäevaga „31. detsember 2024“.
         
         
            Artikkel 2
            Adressaadid
            Käesolev otsus on adresseeritud liikmesriikidele.
         
         
            Brüssel, 28. november 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 169, 10.7.2000, lk 1.
         
            (2)  Komisjoni 21. jaanuari 2005. aasta otsus 2005/51/EÜ, millega liikmesriikidel lubatakse ajutiselt kehtestada erandeid teatavatest nõukogu direktiivi 2000/29/EÜ sätetest pestitsiidide või püsivate orgaaniliste saasteainetega saastunud pinnase sisseveo suhtes saastest puhastamise eesmärgil (ELT L 21, 25.1.2005, lk 21).